Държавен вестник, бр. 102, 2009 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  102
Чл. 223. В случаите, в които са извършени 
по едно и също време и отчетени дейности от 
изпълнител на извънболнична и болнична помощ, 
клиничната пътека се заплаща след извършване 
на проверка.
Чл. 224. В случаите, в които при лечение на 
пациент по определена КП, която не е завършена, 
настъпят индикации за лечение по друга КП, за 
която лечебното заведение има сключен договор, 
се заплаща тази, съгласно отразените окончател­
на диагноза и проведени основни терапевтични/
диагностични процедури.
Чл. 225. В случаите, в които при лечение на 
пациент по определена КП, която не е завършена, 
настъпят индикации за лечение по друга КП, за 
която лечебното заведение няма сключен договор, 
същото е длъжно да преведе пациента в друго 
лечебно заведение, сключило договор за съответ­
ната КП. Националната здравноосигурителна каса 
заплаща и двете КП, в съответствие с извършените 
процедури и след извършване на проверка.
Чл. 226. При постъпване на пациент по терапев­
тична КП, по която са извършени диагностично-
терапевтични процедури, и доказаната диагноза в 
хода на лечението по тази КП индикира оперативно 
лечение, на изпълнителя на болнична помощ се 
заплаща хирургичната КП.
Чл. 227. В случай, че в срок до 30 дни от 
дехоспитализацията на пациента се наложи нова 
хоспитализация по същата КП в същото или в друго 
лечебно заведение, НЗОК заплаща само един от 
случаите по КП, след провеждане на последващ 
контрол освен ако в КП не е предвидено друго. 
Чл. 228. Заплащането по чл. 234 за клапи, 
протези, стентове, кохлеарни имплантанти и 
постоянни кардиостимулатори не се включва в 
цената на КП.
Чл. 229. В историята на заболяването се отра­
зяват фабричният номер и видът на медицинските 
изделия или се залепва стикер. Те се отчитат 
едновременно с отчитането на съответните КП, 
в които са използвани.
Чл. 230. В случай, че пациентите предпочетат 
по-скъпо медицинско изделие в сравнение с до­
говорената по-долу цена, те доплащат разликата 
в цената.
Чл. 231. На изпълнителите на БП се заплаща 
след представяне на първия екземпляр от направ­
лението за хоспитализация с отразена диагноза/и 
и извършени основни диагностични/терапевтични/
оперативни процедури, включени в критериите 
за завършена КП, или на електронен еквивалент 
на направлението за хоспитализация, както и на 
месечни отчети по КП.
Чл. 232. Изпълнителите на БП, сключили до­
говор с НЗОК, предоставят ежемесечни отчети 
за дейността си на РЗОК по утвърден график от 
3-то до 10-о число на месеца, следващ отчетния.
Чл. 233. Изпълнителите на БП, оборудвани със 
специализиран софтуер за електронно отчитане 
на дейността си в ЦУ на НЗОК, представят по 
утвърден график ежемесечни електронни отчети 
за дейността си в ЦУ на НЗОК от 3-то до 10-о 
число на месеца, следващ отчетния.
Чл. 234. За медицински изделия НЗОК запла­
ща, както следва:
№ по 
ред
Название на медицинското изделие
Цена 
до 
(лева)
1.
сърдечна клапна протеза 
3 600
2.
съдова протеза за гръдна аорта
1 800
3.
съдова протеза за коремна аорта и дис­
тални съдове
1 200
4.
съдов стент
1 200
5.
ставна протеза за тазобедрена става
1 080
6.
ставна протеза за колянна става 
2 700
7.
кохлеарен имплантант 
33 600
8.
постоянен кардиостимулатор
2 400
9.
временен кардиостимулатор* (временна 
трансвенозна пейсмейкърна система)
600
Чл. 235. (1) Заплащането по чл. 234 се извършва 
при изпълнение на следните условия:
1. медицинското изделие е вложено при изпъл­
нение на КП съгласно изискванията на приложение 
№ 18 за изпълнение на съответната КП;
2. изпълнени са всички изисквания на този 
раздел;
3. медицинското изделие е отчетено при усло­
вията и по реда на чл. 232 и чл. 233.
Чл. 236. (1) За завършената през предходния 
календарен месец дейност по чл. 214 изпълните­
лите на БП ежемесечно представят фактура, фи­
нансово-отчетни документи по приложение № 5, 
първични медицински документи по приложение 
№ 3 в РЗОК и електронен отчет по утвърден от 
НЗОК формат, съгласно утвърден от НЗОК фор­
мат по утвърден график до 10-о число на месеца, 
следващ отчетния. 
(2) Ежедневно изпълнителите на БП изпращат 
данни съгласно утвърден от НЗОК формат за 
приетите и изписаните за денонощие пациенти 
в лечебното заведение, изпълнител на болнична 
помощ.
Чл. 237. Медицинската помощ, оказана на оси­
гурени в други държави лица, за които се прилагат 
схемите за социална сигурност, както и на лица, 
включени в международни спогодби за социално 
осигуряване, по които Република България е стра­
на, се представя на отделна фактура, придружена 
със съответните финансово-отчетни документи, 
първични медицински документи, копие от удос­
товерителния документ за право на обезщетения 
в натура в случай на болест, майчинство, трудови 
злополуки или професионални заболявания и 
„Декларация при ползване от осигурени лица на 
права на спешна и неотложна помощ от пакета 
на НЗОК срещу представена ЕЗОК или удосто­
верение, временно заместващо ЕЗОК“.
Чл. 238. Всички документи, с които се отчита 
и удостоверява извършената дейност, се изготвят 
съгласно изискванията и реквизитите, посочени 
в тях. Не се допускат непопълнени реквизити, 
поправки, липса на подпис и печат на предста­
вляващия ЛЗ.
Чл. 239. Националната здравноосигурителна 
каса не заплаща по настоящия ред за цялостната 
дейност, ако тя не е отчетена в рамките на два по­
следователни отчетни периода след завършването є.
Чл. 240. При нарушена структура на файла, 
водеща до невъзможност за обработка на електрон­
ния отчет по вина на изпълнителя на БП, РЗОК 
връща електронния отчет на изпълнителя на БП.